钦定古今图书集成/明伦汇编/官常典/第473卷 > 安原
## 钦定古今图书集成/明伦汇编/官常典/第473卷 > 安原

按《魏书安同传》：“同长子屈，屈弟原，雅性矜严，沉勇多
智略。太宗时为猎郎，出监云中军事。时赫连屈丐犯
河西，原以数十骑击之，杀十馀人。太宗以原轻敌，违
节度，加其罪责。然知原骁勇，遂任以为将，镇守云中，
宽和爱下，甚得众心。蠕蠕屡犯塞，原辄摧破之。以功
赐爵武原侯，加鲁兵将军。世祖即位，征拜驾部尚书。”
车驾征蠕蠕大檀，分军五道并进，大檀惊骇北遁。迁
尚书左仆射，河间公，加侍中、征南大将军。从征赫连
昌，入其城而还。车驾北伐，蠕蠕遁走。世祖闻东部高
车在《已尼》陂，人畜甚众，将遣袭之。诸将皆以为难，世
祖不从。遣原与侍中古弼率万骑讨之，大获而还。车
驾征昌黎，原与建宁王崇屯于漠南，以备蠕蠕。原在
朝无所比周，然恃宠骄恣，多所排抑，为子求襄城公卢鲁元女，鲁元不许。原告其罪状，事相连逮，历时不
决。原惧不胜，遂谋为逆。事泄，伏诛。临刑上疏曰：“臣闻
圣不独明而治，鼎不单足而立，是以萤火之光，犹增
日月之曜。先臣同往，因圣运归身太祖，竭诚戮力，立
效于险难之中。臣以顽暗，忝备股肱，陛下恩育，委以
朝政，思展微诚，仰报恩泽。而鲁元奸佞，构成贝锦，天
威，遂加，合门俱戮。此乃命也，非臣之枉。但鲁元外类
忠贞，内怀奸诈，而陛下任以腹心，恐衅发肘腋。臣与
鲁元，生为怨人，死为仇鬼，非以私故谤毁鲁元，不复
眷眷，披露诚款，原外节俭，而内实积聚”，及诛后，籍其
财至数万。